### NN 4/2019 (11.1.2019.), Odluka o izmjenama i dopunama Odluke o dodjeli sredstava županijskim upravama za ceste za održavanje, rekonstrukciju i građenje županijskih i lokalnih cesta u 2018. godini

MINISTARSTVO MORA, PROMETA I INFRASTRUKTURE

78

Na temelju članka 92. stavka 2. Zakona o cestama (»Narodne novine« br. 84/2011, 22/2013, 54/2013, 148/2013 i 92/2014), ministar mora, prometa i infrastrukture donosi

ODLUKU

O IZMJENAMA I DOPUNAMA ODLUKE O DODJELI SREDSTAVA ŽUPANIJSKIM UPRAVAMA ZA CESTE ZA ODRŽAVANJE, REKONSTRUKCIJU I GRAĐENJE ŽUPANIJSKIH I LOKALNIH CESTA U 2018. GODINI

Članak 1.

U Odluci o dodjeli sredstava županijskim upravama za ceste za održavanje, rekonstrukciju i građenje županijskih i lokalnih cesta u 2018. godini (»Narodne novine«, br. 41/2018) mijenja se stavak 2. u članku 1. tako da isti sada glasi:

»Ukupna izdvajanja Hrvatskih cesta d.o.o. iz stavka 1. ovog članka iznose 110.000.000,00 kuna.«

Članak 2.

U članku 2., stavku 1. iza riječi: »Sredstva za održavanje, rekonstrukciju i građenje županijskih i lokalnih cesta iz članka 1. ove Odluke« dodaje se zarez i riječi: »u visini od 80.000.000,00 kuna,«.

U članku 2. dodaje se stavak 2. i stavak 3. koji glase:

»Sredstva za održavanje, rekonstrukciju i građenje županijskih i lokalnih cesta iz članka 1. ove Odluke, u visini od 30.000.000,00 kuna, raspoređuju se županijskim upravama za ceste za realizaciju projekata navedenih u Tablici u nastavku.

Tablica

|  |  |  |  |
| --- | --- | --- | --- |
| Red.  broj | Županijska uprava za ceste | Naziv projekta | Raspoređeni iznos |
| 1 | 2 | 3 | 4 |
| 1. | Bjelovarsko-bilogorske županije | Izvanredno održavanje lokalne ceste LC37138, dionica Kapelica – Dišnik | 300.000,00 kn |
| 2. | Brodsko-posavske županije | Izgradnja kružnog toka na raskrižju županijske ceste Ž4158 i Trga kralja Tomislava u Novoj Gradiški | 1.800.000,00 kn |
| 3. | Istarske županije | Izgradnja planirane županijske ceste – Obilaznica Višnjana II | 3.000.000,00 kn |
| 4. | Karlovačke  županije | Izvanredno održavanje pristupne ceste do mosta Veljun na LC34138 | 1.100.000,00 kn |
| 5. | Krapinsko-zagorske županije | Rekonstrukcija LC22040 – Zagrebačka ulica u Krapinskim Toplicama | 1.000.000,00 kn |
| 6. | Ličko-senjske županije | Rekonstrukcija raskrižja ŽC5151 i ŽC5210 u gradu Novalja | 2.500.000,00 kn |
| Povećanje trokuta preglednosti i obnova kolnika ŽC5141 u Kuterevu | 2.500.000,00 kn |
| 7. | Međimurske županija | Rekonstrukcija ŽC2033 s izgradnjom pješačko-biciklističkih staza u naselju Čehovec, nakon izgradnje kanalizacije | 1.200.000,00 kn |
| 8. | Osječko-baranjske županije | Rekonstrukcija dijela županijske ceste ŽC 4037 kroz naselje Kotlina | 5.100.000,00 kn |
| 9. | Šibensko-kninske županije | Izgradnja prometnice; Laškovica (Ž 6246) – L 65023 – Kistanje (D 59) | 9.500.000,00 kn |
| 10. | Zadarske županije | Sanacija dijela županijske ceste ŽC 6019 u Posedarju | 1.700.000,00 kn |
| Sanacija dijela lokalne ceste L63068 u Općini Novigrad | 300.000,00 kn |
| UKUPNO: | |  | 30.000.000,00 kn |

Raspoređena sredstva iz stavka 2. mogu se koristiti do 31. 12. 2019. godine.«

Članak 3.

Ova Odluka objavit će se u »Narodnim novinama«, a stupa na snagu danom donošenja.

Klasa: 400-02/18-03/33

Urbroj: 530-06-2-2-18-5

Zagreb, 27. prosinca 2018.

Ministar
 Oleg Butković, v. r.